Il-Qorti ma sabet l-ebda provi konkreti fil-konfront ta’ mara li kienet akkużata b’konfoffa biex titraffika d-droga. Il-mara, Eleanor Tracy Agius, ġiet liberata minn kull akkuża. Il-każ, li jmur lura għall-2007, kien quddiem il-Maġistrat Neville Camilleri. Oriġinarjament, Agius kienet akkużata flimkien mar-raġel tagħha Stiano Agius. Hu qed jiskonta sentenza ta’ 11-il sena ħabs. L-avukati Franco Debono u Marion Camilleri dehru għall-akkużata.